Oficialusis leidinys L 080 , 18/03/1998 p. 0046 - 0050



Komisijos sprendimas 1998 m. kovo 9 d. dėl statybos produktų atitikties atestavimo tvarkos, susijusios su statybiniais metalo produktais ir pagalbiniais įrenginiais, pagal Tarybos direktyvos 89/106/EEB 20 straipsnio 2 dalį (tekstas svarbus EEE) (98/214/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su pakeitimais, padarytais Direktyva 93/68/EEB [2], ypač į jos 13 straipsnio 4 dalį, kadangi reikalaujama, kad Komisija produktų atitikties atestavimui pasirinktų vieną iš dviejų tvarkų, nurodytų Direktyvos 89/106/EEB 13 straipsnio 3 dalyje, kuri būtų "mažiausiai sudėtinga ir saugos reikalavimus atitinkanti galima tvarka"; kadangi tai reiškia, kad būtina nuspręsti, ar konkrečiam produktui ar produktų grupei yra būtina gamyklos produkcijos kontrolės sistema, už kurią atsako gamintojas ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi 13 straipsnio 4 dalyje minėtiems kriterijams, būtinas patvirtintos sertifikavimo įstaigos įsikišimas; kadangi 13 straipsnio 4 dalis reikalauja, kad taip nustatyta tvarka turi būti nurodyta įgaliojimuose ir techninėse specifikacijose; kadangi todėl pageidautina apibrėžti produktų ar produktų grupės sąvoką taip, kaip ji vartojama įgaliojimuose ir techninėse specifikacijose; kadangi 13 straipsnio 3 dalyje nurodytos dvi tvarkos rūšys yra išsamiai apibūdintos Direktyvos 89/106/EEB III priede; kadangi todėl yra būtina aiškiai apibrėžti metodus, kuriuos taikant šios dvi tvarkos rūšys turi būti įgyvendintos pagal III priedą kiekvienam produktui ar produktų grupei, kadangi III priede pirmenybė teikiama tam tikroms sistemoms; kadangi 13 straipsnio 3 dalies a punkte nurodyta tvarka atitinka pirmojoje galimybėje nurodytas sistemas be nuolatinės priežiūros, III priedo 2 dalies ii punkte nurodytas antrąją ir trečiąją galimybes, o 13 straipsnio 3 dalies b punkte nurodyta tvarka atitinka III priedo 2 dalies i punkte nurodytas sistemas bei III priedo 2 dalies ii punkto pirmąją galimybę su nuolatine priežiūra; kadangi šiame sprendime numatytos priemonės atitinka Statybos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis I priede nurodytų produktų atitiktis atestuojama taikant tvarką, pagal kurią be gamintojo naudojamos gamyklos produkcijos kontrolės sistemos, patvirtinta sertifikavimo įstaiga dalyvauja atestuojant ar prižiūrint produkcijos kontrolę ar patį produktą. 2 straipsnis Atitikties atestavimo tvarka, kaip nurodyta II priede, yra nurodoma darniųjų standartų įgaliojimuose. 3 straipsnis Šis sprendimas skirtas valstybėms narėms. Priimta Briuselyje, 1998 m. kovo 9 d. Komisijos vardu Martin Bangemann Komisijos narys [1] OL L 40, 1989 2 11, p. 12. [2] OL L 220, 1993 8 30, p. 1. -------------------------------------------------- I PRIEDAS Statybinės metalo atpjovos ir profiliai Karštojo valcavimo, šaltojo formavimo būdu ar kitaip pagamintos įvairių formų atpjovos ir profiliai (T, L, H, U, Z, I, kanaliniai, kampuoti, tuščiaviduriai, vamzdiniai), plokštieji produktai (plokštės, lakštai, juostos), strypai, liejiniai, kaltiniai dirbiniai, pagaminti iš įvairių metalų, nuo korozijos neapsaugoti arba apsaugoti dangomis. Statybinių metalo konstrukcijų elementai Išbaigti metalo produktai, tokie kaip metalo rėmai pakabinamosioms luboms (patvarioms) tvirtinti, statramsčiai, sijos, kolonos, laiptai, pamatų poliai, laikantieji ir lakštiniai poliai, supjaustyti taip, kad atitiktų pagal dydį atpjovas, skirtas konkrečiam panaudojimui, be to, turėklai ir gulekšniai. Nuo korozijos jie gali būti neapsaugoti arba apsaugoti dangomis, suvirinti arba nesuvirinti. Suvirinimo medžiagos Konstrukcijų jungtys Metalinės kniedės, varžtai (veržlės ir poveržlės) bei labai atsparūs varžtai (didelės trinties veržtuvai), statramsčiai, veržlės, geležinkelio bėgių sąvaržos. -------------------------------------------------- II PRIEDAS PRODUKTŲ GRUPĖ STATYBINIAI METALO PRODUKTAI IR PAGALBINIAI ĮRENGINIAI (1/4) 1. Atitikties atestavimo sistemos Toliau nurodytam produktui (-ams) ir jų paskirčiai CEN ir CENELEC prašoma atitinkamame darniajame standarte (-uose) apibrėžti tokias atitikties atestavimo sistemas: Produktas (-ai) | Paskirtis | Lygis (-iai) arba klasė (-ės) | Atitikties atestavimo sistema (-os) | Statybinės metalo atpjovos ir profiliai Karštojo valcavimo, šaltojo formavimo būdu ar kitaip pagamintos įvairių formų atpjovos/profiliai (T, L, H, U, Z, I, kanaliniai, kampuoti, tuščiaviduriai, vamzdiniai), plokštieji produktai (plokštės, lakštai, juostos), strypai, liejiniai, kaltiniai dirbiniai, pagaminti iš įvairių metalų, nuo korozijos neapsaugoti arba apsaugoti dangomis | Metalo konstrukcijoms arba kompoziciniams metalams ir betono konstrukcijoms | | 2+ | Produktas (-ai) | Paskirtis | Lygis (-iai) arba klasė (-ės) | Atitikties atestavimo sistema (-os) | Statybinių metalo konstrukcijų elementai Išbaigti metalo produktai, tokie kaip statramsčiai, sijos, kolonos, laiptai, pamatų poliai, laikantieji ir lakštiniai poliai, supjaustyti taip, kad atitiktų pagal dydį sekcijas, sukonstruotas konkrečiam panaudojimui, be to, turėklai ir gulekšniai | Dirbinių karkasams ir pamatams | — | 2+ | Nuo korozijos jie gali būti neapsaugoti arba apsaugoti dangomis, suvirinti arba nesuvirinti | | | | Statybinių metalo konstrukcijų elementai Išbaigti metalo produktai, tokie kaip metalo rėmai pakabinamosioms luboms (patvarioms) tvirtinti | Dirbinių karkasams | (A, B, C) | 1 | Nuo korozijos jie gali būti neapsaugoti arba apsaugoti dangomis, suvirinti arba nesuvirinti | | (A, B, C) D, E, F A | 2+ | Produktas (-ai) | Paskirtis | Lygis (-iai) arba klasė (-ės) | Atitikties atestavimo sistema (-os) | Suvirinimo medžiagos | Konstrukciniams metalo dirbiniams | | 2+ | Produktas (-ai) | Paskirtis | Lygis (-iai) arba klasė (-ės) | Atitikties atestavimo sistema (-os) | Konstrukcijų jungtys Metalinės kniedės, varžtai (veržlės ir poveržlės) bei labai atsparūs varžtai (didelės trinties veržtuvai), statramsčiai, veržlės, geležinkelio bėgių sąvaržos | Naudojamos konstrukciniams metalo dirbiniams | | 2+ | --------------------------------------------------